[{"text_idx": "#000001", "text": "Uus hooaeg, uued trendid! Viimsi Keskuse MAKE YOUR I.D. ilusalongi juuksestilist Irina Stserbjak annab soovitusi neile, kes soovivad alanud su\u0308gishooaega tervitada uue soengu vo\u0303i juukseva\u0308rviga."}, {"text_idx": "#000002", "text": "Irina, millised on u\u0308ldisemad uued trendid su\u0308gishooaja juustemoes?\nSirge lahk on ilmekas na\u0308ide sellest, et ko\u0303ik geniaalne on lihtne. Alanud su\u0308gis-talvisel hooajal on see moodne ning aktuaalne \u2013 trend on vallutanud so\u0303na otses mo\u0303ttes ko\u0303ik: lu\u0308hikesed soengud, keskmise pikkuse ja pikkade juuste soengud."}, {"text_idx": "#000003", "text": "Oluline ma\u0308rkso\u0303na on kohevus. Kohevad ja va\u0308ga kohevad juuksed on taas moes! Ta\u0308helepanu tuleks po\u0308o\u0308rata ka juuksekaunistustele: juukseklambrid, peavo\u0303rud ja sametlehvid, metallketid ja kividega \u201cmu\u0308tsikesed\u201d on ta\u0308navusel hooajal endiselt a\u0308a\u0308rmiselt populaarsed.\nMilliseid toone vo\u0303iks juuste va\u0308rvimisel eelistada?\nPaksud, su\u0308gavad, tumemustad juuksed on su\u0308gis-talvise hooaja u\u0308ks peamisi va\u0308rvimistrende. Tintmustad kiharad na\u0308evad va\u0308lja erksad, julged ja ku\u0308llastunud ning sobivad suurepa\u0308raselt su\u0308gisesse ja talve."}, {"text_idx": "#000004", "text": "Tuhkhall-pruun on su\u0308gava s\u030cokolaadi ja tuhmhalli vahepealne toon ning sulab u\u0308hte kargete su\u0308gispa\u0308evadega \u2013 ka seda tooni vo\u0303ib eelistada. Ko\u0303ik punased, vasksed ja rusked helgid juustes on su\u0308gisel samuti eriliselt vaimustavad. Pisut va\u0308rskem ja moodsam kui standardne punakas va\u0308rv on po\u0303letatud vase toon \u2013suurepa\u0308rane valik alanud su\u0308gisel."}, {"text_idx": "#000005", "text": "Sel hooajal on moodsad ka summutatud pastelsed va\u0308rvid, eelko\u0303ige heleroosade ja tuhkhallide salkude kombinatsioon. Kui varem seostusid roosad toonid peamiselt noortemoega, siis praegu sobib roosa blond va\u0308ga ha\u0308sti ka a\u0308rinaise kuvandiga, so\u0303ltumata vanusest ja staatusest. Nii nagu eelmistelgi aastatel on blondil o\u0303igustatud koht moodsas va\u0308rvimises 2019.-2020. aastal, seda vo\u0303ib nimetada ko\u0303ige moodsamaks va\u0308rviks juusteva\u0308rvide trendides.\nMillised on ko\u0303ige moodsamad lo\u0303ikused?"}, {"text_idx": "#000006", "text": "Pixie lo\u0303ikus ja ko\u0303ik lu\u0308hikese poisipea lo\u0303ikused on su\u0308gisel va\u0308ga moes. See lo\u0303ikus lisab nii poisilikku u\u0308leannetust kui romantilist koketsust. Olenevalt soengust saavad selle lo\u0303ikuse kandjad muuta oma kuvandit. Po\u0303hiliselt sobib selline lo\u0303ikus energilistele neidudele, kes armastavad vaheldust ja oma va\u0308limusega eksperimenteerida."}, {"text_idx": "#000007", "text": "Juba klassikaliseks muutunud bob-lo\u0303ikus on moes juba mitu ku\u0308mnendit. Alanud hooajal see pisut grungelikum \u2013 lu\u0308hema tuka ja lu\u0308hemate juustega (et juuksed kataksid kergelt ko\u0303rvu).\nMilliseid soenguid vo\u0303iks igapa\u0308evaselt kanda ja milliseid pidulikel puhkudel?\nTa\u0308navu on trendikad madalad juuksesabad. Neid on va\u0308ga lihtne teha, samad na\u0308evad need soengud va\u0308lja stiilsed ja elegantsed. Sellist soengut vo\u0303ib kanda iga pa\u0308ev, samuti o\u0303htuse soenguna."}, {"text_idx": "#000009", "text": "Selle hooaja tavatumaks trendiks on ma\u0308rgade juuste efektiga soengud. Originaalsed ma\u0308rgade juuste efektiga soengud sobivad julgetele neidudele, kes soovivad proovida midagi uut ja ebatavalist oma stiili ja va\u0308limuse muutmisel.\nKuidas juukseid su\u0308gis-talvisel hooajal hooldada, et need muutuvale ilmastikule vastu peaks?\nSu\u0308gis-talvisel hooajal soovitan juustehoolduses eelistada juukseid toitvaid s\u030campoone, palsameid ja maske. Ku\u0308ttehooaja ja va\u0308ljas valitseva ku\u0308lma to\u0303ttu meie juuksed kuivavad katastroofiliselt. Need vahendid toidavad ta\u0308iendavalt peanahka ja juukseid. Kui sul on rasune peanahk, siis kasuta toitvat juuksemaski ainult juukseotstel, puutumata juuksejuuri."}, {"text_idx": "#000010", "text": "Ko\u0303ikvo\u0303imalikud spreid, o\u0303lid ja muud juuksevedelikud ta\u0308iendavad suurepa\u0308raselt po\u0303hihooldust \u2013 kaitsevad ja niisutavad. O\u0303hukeste ja kuivade juuste puhul sobivad ha\u0308sti proteiine sisaldavad spreid. Kahjustatud juuste puhul tuleks po\u0308o\u0308rata ta\u0308helepanu o\u0303lidele."}]